# PRILOG X

**NACRT UGOVORA**

**Grad Varaždinske Toplice,** Ulica dr. Franje Tuđmana 4, Varaždinske Toplice, OIB: 54177232254, zastupan po Gradonačelnici Dragici Ratković (u daljnjem tekstu: Davatelj koncesije)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Koncesionar)

na temelju Odluke o davanju koncesije za obavljanje dimnjačarskih poslova na području Grada Varaždinskih Toplica od \_\_\_\_\_\_\_\_\_ 2022. godine (KLASA: \_\_\_\_\_\_\_\_, URBROJ:\_\_\_\_\_\_)

dana \_\_\_\_\_\_\_\_\_\_\_\_\_\_\_\_ sklapaju sljedeći

**UGOVOR**

**o koncesiji za obavljanje dimnjačarskih poslova**

**OPĆE ODREDBE**

**Članak 1.**

Ugovorne strane suglasno utvrđuju da se na temelju Odluke o davanju koncesije za obavljanje dimnjačarskih poslova na području Grada Varaždinskih Toplica od \_\_\_\_\_\_\_\_\_\_ godine (KLASA: \_\_\_\_\_\_\_, URBROJ:\_\_\_\_\_\_\_\_) koncesija za obavljanje dimnjačarskih poslova se dodjeljuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ čija je ponuda u provedenom postupku odabrana kao najpovoljnija.

**PREDMET KONCESIJE**

**Članak 2.**

Pod obavljanjem dimnjačarskih poslova podrazumijeva provedba obveze čišćenja i kontrole dimnjaka, dimovoda i uređaja za loženje u građevinama.

Pod dimovodnim objektima podrazumijevaju se usponski i horizontalni dimovodni kanali, spojni kruti elementi ložišta (uključujući dimovodne zaklopke), sabirnice čađe i drugi dijelovi dimnjaka.

Pod uređajima za loženje sa sustavom dobave zraka podrazumijevaju se uređaji za izgaranje krutih, tekućih ili plinovitih tvari, priključeni na dimovodni objekt ili uređaji za odvod ispušnih plinova.

**ROK**

**Članak 3.**

Ovim Ugovorom o koncesiji Koncesionaru se daje pravo na obavljanje dimnjačarskih poslova na području Grada Varaždinskih Toplica na rok od 10 godina od dana stupanja na snagu ovog Ugovora.

Rok iz stavka 1. ovog članka može se produljiti u skladu s odredba Zakona o koncesijama i ovog Ugovora.

**VISINA I NAČIN PLAĆANJA NAKNADE**

**Članak 4.**

Koncesionar se obvezuje Gradu Varaždinskim Toplicama plaćati godišnju naknadu za koncesiju iz čl. 1. ovog Ugovora u iznosu od \_\_\_\_\_\_\_\_\_\_\_\_\_\_\_\_kn (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_).

Odabrani Koncesionar dužan je koncesijsku naknadu plaćati u dva jednaka obroka dva puta godišnje i to tako da 1. obrok dospijeva na naplatu u roku od 10 dana po isteku prvih šest mjeseci od dana sklapanja Ugovora o koncesiji, a drugi obrok u roku od 10. dana po isteku drugih šest mjeseci od sklapanja Ugovora o koncesiji i tako do isteka Ugovora o koncesiji.

**CIJENA I NAČIN NAPLATE PRUŽENE USLUGE**

**Članak 5.**

Koncesionar se obvezuje za obavljene dimnjačarske poslove naplaćivati naknadu prema Troškovniku dimnjačarskih poslova, koji se prilaže ovom Ugovoru i njegov je sastavni dio.

Naknadu iz stavka 1. ovoga članka plaća korisnik usluga ili upravitelj zgrade, ukoliko je tako ugovoreno između suvlasnika zgrade ili u odnosu na zajedničke dijelove zgrade.

Koncesionar je dužan za obavljene dimnjačarske poslove korisniku usluga odnosno upravitelju zgrade izdati račun.

**Članak 6.**

Troškovnik nije moguće mijenjati za vrijeme trajanja koncesije.

Izmijeniti se može samo na način i pod uvjetima određenim Zakonom o komunalnom gospodarstvu i Zakonom o koncesijama („Narodne novine“ br. 69/17. i 107/20.) ili u slučaju promjene pravnih propisa radi usklađivanja s novim pravnim propisima.

Koncesionar se obvezuje pri svakoj promjeni Troškovnika dimnjačarskih poslova pribaviti prethodnu suglasnost Gradonačelnice.

Koncesionar se obvezuje da će uz zahtjev za pribavljanje prethodne suglasnosti iz st. 1. ovog članka obavezno priložiti dokumentaciju s podacima o:

- vrstu komunalne usluge te način obračuna i plaćanja iste,

- strukturu cijene komunalne usluge,

- datum od kojega se primjenjuje cijena,

- predloženu novu cijenu komunalne usluge i njezinu strukturu,

- postotak promjene cijene u odnosu na postojeću cijenu i

- razloge za promjenu cijene s detaljnim obrazloženjem i izračunom.

U slučaju uskrate suglasnosti na promjenu cijena svojih usluga, Koncesionar se obvezuje primjenjivati Troškovnik koji je primjenjivao do podnošenja zahtjeva za promjenu cijena.

**PRAVA I OBVEZE DAVATELJA KONCESIJE**

**Članak 7.**

Davatelj koncesije se obvezuje provoditi nadzor nad obavljanjem dimnjačarskih poslova.

Nadzor iz st. 1. ovog članka obavlja ovlašteni službenik Davatelja koncesije (komunalni redar) u skladu sa Zakonom o komunalnom gospodarstvu i Odlukom o obavljanju dimnjačarskih poslova na području Grada Varaždinskih Toplica, njihovim izmjenama i dopunama do kojih će doći za vrijeme trajanja koncesije te drugim mjerodavnim propisima.

**Članak 8.**

Jedinstveni upravni odjel Grada Varaždinskih Toplica vodi evidenciju o izdanim koncesijama i evidenciju o radu ovlaštenog dimnjačara (o pritužbama korisnika usluga, načinu rješavanja pritužbi o izrečenim novčanim kaznama i dr.).

**Članak 9.**

Upravni odjel iz čl. 8. ovog Ugovora može zatražiti izvještaj o obavljanju koncesije koji je Koncesionar dužan dostaviti u roku od 30 dana od dana primitka odnosnog zahtjeva.

**PRAVA I OBVEZE KONCESIONARA**

**Članak 10.**

Koncesionar se obvezuje dimnjačarske poslove obavljati redovito, savjesno, stručno i s pažnjom dobrog gospodarstvenika te u skladu sa Zakonom o komunalnom gospodarstvu („Narodne novine“ 68/18., 110/18. i 32/20.), Zakonom o koncesijama („Narodne novine“ br. 69/17. i 107/20.) i Odlukom o obavljanju dimnjačarskih poslova na području Grada Varaždinskih Toplica („Službeni vjesnik Varaždinske županije“ broj 3/12.), njihovim izmjenama i dopunama do kojih će doći za vrijeme trajanja koncesije te drugim mjerodavnim propisima, Godišnjem planu te pravilima struke, a posebice sljedećim pravilima:

* tijekom obavljanja dimnjačarskih poslova zaposlenici Koncesionara moraju imati iskaznicu;
* redovito pregledavati dimovodne objekte i uređaje za loženje;
* kontrolirati i čistiti dimovodne objekte;
* kontrolirati povrat dimnih plinova kod plinskih trošila;
* čistiti uređaje za loženje (kotlove, kamine, peći, štednjake, peći za spaljivanje);
* kontrolirati uređaje za loženje i ispitivati emisije plinova,

u svrhu održavanja njihove funkcionalne sposobnosti radi sprječavanja opasnosti od požara, eksplozija, trovanja te zagađenja zraka.

Za štete koje bi mogle nastati korisnicima usluga, kao i trećim osobama u vezi s obavljanjem dimnjačarskih poslova, isključivo je odgovoran Koncesionar.

**Članak 11.**

Koncesionar je dužan za svaku godinu tijekom razdoblja trajanja koncesije voditi evidenciju o pregledu i čišćenju dimnjaka, te o izvođenju radova kojima se dimnjak zadržava ili vraća u stanje određenom projektom građevine.

Koncesionar je dužan najmanje jednom godišnje do početka ogrjevne sezone, upravnom odjelu iz čl. 8. ovog Ugovora podnijeti izvješće o promjeni broja i vrsti dimovodnih objekata.

Koncesionar je dužan voditi kontrolne listove o čišćenju i kontroli dimovodnih objekata i uređaja za loženje.

Evidencija iz stavka 1. ovog članka vodi se prema namjeni objekta za svako naselje na području Grada Varaždinskih Toplica i treba sadržavati osobito:

* oznaku objekta (ulica i kućni broj)
* ime i prezime ili naziv korisnika usluge te naziv upravitelja zgrade,
* oznaku dimovodnog objekta koji se pregledava i čisti s obzirom na vrstu energenta koji koristi priključeni uređaj za loženje,
* broj dimnjaka i njihov status u smislu korištenja,
* datum obavljanja dimnjačarskih poslova i nalaz,
* vrstu i datum izvođenja radova na dimovodnom objektu,
* potpis dimnjačara,
* potpis Korisnika usluge kao potvrdu obavljanih dimnjačarskih poslova,
* ostale potrebne podatke u sladu s posebnim propisima.

**Članak 12.**

Koncesionar je dužan jednom godišnje dostaviti izvješće o obavljenim dimnjačarskim uslugama koje treba sadržavati najmanje:

* broj korisnika usluge odnosno izvršeni broj čišćenja ili drugih pruženih usluga,
* ukupni iznos naplaćene usluge za izvještajno razdoblje.

Koncesionar je dužan na pisani zahtjev Davatelja koncesije, najkasnije u roku od 3 dana od primitka zahtjeva, omogućiti uvid u poslovanje u dijelu koji se odnosi na predmetnu djelatnos koncesije te dostaviti potrebne podatke.

Koncesionar je dužan izraditi Godišnji plan čišćenja i kontrole dimovodnih objekata i uređaja za loženje sa sustavom dobave zraka te ga dostaviti upravnom odjelu iz čl. 8. ovog Ugovora najkasnije do 31. siječnja za tekuću godinu.

**Članak 13.**

Za vrijeme trajanja koncesije, Koncesionar ne smije sklopiti ugovor s podizvoditeljem niti prenijeti koncesiju na treću osobu.

Koncesionar, kao isporučitelj komunalne usluge koji obavlja uslužnu komunalnu djelatnost u svrhu obavljanja te djelatnosti u skladu sa Zakonom o komunalnom gospodarstvu i propisima donesenim na temelju Zakona o komunalnom gospodarstvu te u skladu s posebnim propisima, donosi opće uvjete isporuke komunalne usluge i sklapa s korisnikom komunalne usluge ugovor o isporuci komunalne usluge. Navedene opće uvjete isporuke komunalne usluge donosi koncesionar uz prethodnu suglasnost predstavničkog tijela jedinice lokalne samouprave.

**JAMSTVO/INSTRUMENTI OSIGURANJA**

**Članak 14.**

Ugovorne strane suglasno utvrđuju da je koncesionar prilikom sklapanja ovog Ugovora, kao uvjet za njegovo sklapanje, predao davatelju koncesije jamstvo za urednu provedbu ovog Ugovora u obliku potpisane i ovjerene bjanko zadužnice na iznos do 100.000,00 kuna.

Period važenja jamstva za urednu provedbu Ugovora je do ugovorenog roka trajanja koncesije iz članka 3. ovog Ugovora. U slučaju neispunjenja obveza iz ovog Ugovora, davatelj koncesije može aktivirati jamstvo za uredno ispunjenje Ugovora.

Ukoliko se do kraja ugovora o koncesiji ne ostvare razlozi za naplatu jamstva, davatelj koncesije će ga vratiti koncesionaru neposredno po isteku ugovora.

**PRESTANAK KONCESIJE**

**Članak 15.**

Ugovor o koncesiji prestaje istekom ugovorenog roka iz članka 3. ovog Ugovora te u drugim slučajevima propisanima Zakonom o koncesijama, Zakonom o komunalnom gospodarstvu ili drugim pravnim propisom koji regulira dimnjačarske poslove.

Davatelj koncesije ima pravo jednostranom izjavom raskinuti Ugovor o koncesiji u cijelosti ili djelomično, ako Hrvatski sabor odlukom odredi da to zahtijeva javni interes.

Davatelj koncesije može jednostrano raskinuti Ugovor o koncesiji u sljedećim slučajevima:

1. ako koncesionar nije platio naknadu za koncesiju više od dva puta uzastopno ili općenito neuredno plaća naknadu za koncesiju,
2. ako koncesionar ne pruža javne usluge prema standardima kvalitete za takve usluge kako su dogovoreni ovim ugovorom, posebnim zakonom i drugim propisima kojima se uređuje predmet koncesije,
3. ako koncesionar ne provodi mjere i radnje nužne radi zaštite općeg, odnosno javnog dobra, te radi zaštite prirode i kulturnih dobara,
4. ako je koncesionar dao netočne podatke u ponudi temeljem kojih se utvrđivalo ispunjenje uvjeta sposobnosti određenih u dokumentaciji za nadmetanje,
5. ako koncesionar svojom krivnjom ne započne s izvršavanjem ugovora o koncesiji ili njegova dijela u ugovorenom roku,
6. ako koncesionar obavlja i druge radnje u suprotnosti s ugovorom o koncesiji ili propušta obaviti dužne radnje koje su u suprotnosti s ugovorom o koncesiji
7. ako je koncesionar prenio na treću osobu svoja prava iz ugovora o koncesiji suprotno odredbama Zakona o koncesijama i ugovora o koncesiji,
8. ako koncesionar ne dostavi novi odgovarajući instrument osiguranja kojeg davatelj koncesije zatraži na temelju članka 55. stavka 10. Zakona o koncesijama,
9. ako se dogodila izmjena ugovora o koncesiji koja bi zahtijevala provedbu novog postupka davanja koncesija,
10. ako je u vrijeme donošenja odluke o koncesiji postojao razlog za isključenje Koncesionara sukladno odredbama dokumentacije o nadmetanju i Zakona o koncesijama,
11. ukoliko koncesionar ne omogući nadzor nad primjenom odredbi ovog ugovora,
12. u drugim slučajevima u skladu sa odredbama ovog ugovora i općim odredbama obveznog prava.

Prije jednostranog raskida Ugovora o koncesiji, Davatelj koncesije će prethodno pisanim putem upozoriti Koncesionara o takvoj svojoj namjeri te mu odrediti primjereni rok za otklanjanje razloga za raskid ugovora o koncesiji i za izjašnjavanje o tim razlozima.

Rok za otklanjanje razloga za raskid Ugovora o koncesiji i za izjašnjavanje o tim razlozima iznosi 30 dana od dana primitka pisanog upozorenja.

Ako Koncesionar ne otkloni razloge za raskid ugovora o koncesiji u roku iz prethodnog stavka ovoga članka, Davatelj koncesije raskinut će ugovor o koncesiji.

U slučaju jednostranog raskida ugovora o koncesiji, Davatelj koncesije ima pravo na naknadu prouzročene mu štete.

Ugovor o koncesiji prestaje i na temelju sporazumnog raskida u skladu s općim propisima obveznog prava.

U slučaju raskida ugovora od strane Koncesionara, otkazni rok je 3 (tri) mjeseca od dana kada je pisani zahtjev zaprimljen kod Davatelja koncesije.

**NOVČANE KAZNE**

**Članak 16.**

Ugovorne strane suglasno utvrđuju da Davatelj koncesije ima pravo na ugovornu kaznu za zakašnjenje Koncesionara u obavljanju usluge, za neispunjenje, kao i za neuredno ispunjenje predmetne usluge.

Smatrat će se da je Koncesionar u zakašnjenju ukoliko bez opravdanog razloga ne započne s pružanjem usluge danom koji je utvrđen kao dan stupanja na snagu ovog Ugovora.

Za svaki dan zakašnjenja, odnosno za svako utvrđeno neispunjenje ili neuredno ispunjenje, Davatelj koncesije ima pravo zaračunati ugovornu kaznu u visini od 0,1% godišnje naknade za koncesiju, a najviše do 10% tog iznosa.

Ugovorna kazna ne sprječava Davatelja koncesije da zatraži naknadu veće štete prouzročene postupanjem koncesionara, u skladu s općim propisima obveznog prava.

**ZAVRŠNE ODREDBE**

**Članak 17.**

Eventualne izmjene i dopune ovog Ugovora dopuštene su samo uz suglasnost ugovornih strana u pisanoj formi i uz udovoljenje za to zakonom propisanih pretpostavki.

**Članak 18.**

Na sva ostala pitanja koja nisu uređena odredbama ovog Ugovora, primjenjuju se odredbe važećih zakonskih propisa o koncesiji, posebnih propisa o komunalnom gospodarstvu i obavljanju dimnjačarskih poslova te drugih mjerodavnih propisa kojima se uređuju obvezni odnosi.

**Članak 19.**

Ugovorne strane suglasno utvrđuju da će eventualne sporove proizašle iz ovoga Ugovora rješavati sporazumno.

U slučaju da se nastali spor ne može riješiti mirnim putem, ugovorne strane ugovaraju mjesnu nadležnost stvarno nadležnog suda sa sjedištem u Varaždinu.

**Članak 20.**

Ovaj Ugovor sastavljen je u 6 (šest) istovjetnih primjeraka, od kojih Koncesionar zadržava 2 (dva), a Davatelj koncesije 4 (četiri) primjerka za svoje potrebe.

Ugovor stupa na snagu \_\_\_\_\_\_\_\_\_\_\_\_\_ godine, a u znak prihvaćanja prava i obveza prema ovom Ugovoru, stranke ga vlastoručno potpisuju.

KLASA:

URBROJ:

U Varaždinskim Toplicama, \_\_\_\_\_\_\_\_\_\_\_\_\_\_\_. godine

ZA DAVATELJA KONCESIJE ZA KONCESIONARA

GRADONAČELNICA